Tabloid
2024-08-28 19:30 - 22:00 (Europe/Copenhagen) | Svanekegaarden, Skippergade 2-8, Svaneke, 3740
Mød fem af landets fremmeste musikere fra pop- og jazzscenen

Fem af landets fremmeste musikere fra pop- og jazzscenen er gået sammen i Tabloid.
Her skaber de musik, som minder os om ikke at dømme og begrænse os selv, og på deres
album disker de op med elementer fra både country og J-pop.
Deres fælles cv er et af de mest respektaftvingende for nogen dansk gruppe. Jadas musikalske
højre hånd, Malthe Rostrup, den ene halvdel af Bremer/McCoy Jonathan Bremer, den nye
jazzgenerations mest renommerede saxofonist Oilly Wallace, trommeslageren fra blandt andre
Nik & Jay og Drew Sycamore Felix Ewert og guitarist, komponist og initiativtager Johannes
Wamberg. Han var i mange år optaget af omverdenens blik på ham og drevet af at tilpasse sine
tekniske evner og sin lyd til det blik. Men han opdagede, at han savnede nerve og impulsivitet.
Slet og ret menneskelighed.
”Jeg håber, at man i Tabloids musik kan mærke min personlige udvikling: At man ikke
skal putte sig selv ned i en boks. Ikke dømme sig selv, ikke begrænse sig selv. Man bliver
sit eget fængsel, og så oplever man ikke nye ting, men kun de samme ting igen og igen.
Hvis bare en smule af det kommer ud, er jeg glad,”
– siger Johannes Wamberg.
Udviklingen har accelereret i arbejdet med deres 2. album ’Open Mind’, fordi Tabloid gik fra at
være Wambergs personlige vision til at være et egentlig band. Det selvbetitlede debutalbum fra
2021 havde guitaristen skabt i sit hovedet, inden han samlede orkestret, mens han op til andet
album slap de kreative kræfter fri. I stedet for at tænke alt til ende skrev Wamberg
ukomplicerede og umiddelbare melodier, som på to sommerhusture til Kyndeløse blev til
igennem fællesskabet og formet til fulde numre.
”Alle har været klar på at prøve sig selv af i den her ramme. Vi kommer fra at arbejde i
nogle konstellationer med klare idéer om, hvad det skal munde ud i, og var spændte på at
sænke forventningerne til os selv og lade kollektivet bære det. Vi er alle fem nogle
karakterer med egne stemmer. Både personligt og musikalsk. Men der er overraskende
lidt ego, når vi spiller sammen, og det synes jeg, man kan høre,”
– pianist Malthe Rostrup.
Karaktererne er bassisten Jonathan Bremer, indbegrebet af zen. Trommeslager Felix Ewert, en
spradebasse, der har siddet på de største scener. Det er den virtuose, men ydmyg saxofonist
Oilly Wallace. Det er den eftertænksomme Malthe Rostrup, der som Jadas producer har vist sin
fornemmelse for rum og arrangementer. Og i midten melodimager Johannes Wamberg, der med
sin åbne invitation og engagerende facon har skabt et særligt rum.
Sammen har de lavet et album, der filtrerer ingredienser fra Steely Dan – og i særdeleshed
frontmand Donald Fagan – jazzkoryfæer som Bill Evans og John Coltrane, 90’er-r&b og cool
J-pop. Og et album med visse afstikkere. Et countrynummer hist, en discobanger her. Men med
en klarhed, som mange straks tænder på. Det blev eksemplificeret, da Johannes Wamberg – i
endnu et anfald af impulsivitet – sendte de nye sange til Sony Musics direktør, Henrik Daldorph.
En halv time senere havde han et svar: Det ville selskabet gerne udgive.
Johannes Wamberg – guitar
Oilly Wallace – sax
Malthe Rostrup – keys
Jonathan Bremer – bass
Felix Ewert – trommer

Sted
Svanekegaarden

Pris
Alm kr 180 -U.25 kr. 100 inkl billetgebyr

BACK TO 2000’s
2024-08-31 15:00 - 23:59 | Ferskesø, Søndre Landevej, Nexø, 3730
Kan du huske det???
00’erne har ringet og de savner deres Dax Wax, iPod nano, Miss Sixty Jeans, Burberry halstørklæder og skjorter, Kawasaki sko, Sony Ericsson telefoner og deres digital kamera
Måske hvis du lige kan slippe Arto, Napster, MSN chatten og netstationen, så kan det være at du er klar på at drikke nogle Breezer eller Smirnoff ice og danse til sprøde toner??
Pineapple events har fundet nogle af de absolut fedeste artister fra den elektroniske Dance scene fra 00’erne 🎶
🎶 DJ ENCORE feat. NADIA MALM
🎶 SVENSTRUP & VENDELBOE
🎶 C21
🎶 BARCODE BROTHERS
🎶 DJ SASH
🎶 8BALL
🎶 FREEDOM
BORHOLMS LOKALE HELTE
🎶JOAKIM LIND GRAAE TRANBERG
🎶 LASSE & BIMMER
BILLETTER:
PÅ BILLETTO.dk
Normal onlinesalg: 498,-
Entré dør: 698,-
FOOD & DRINKS
▪️DET GRISER
▪️PIZZA DELI NEXØ
▪️SMOKESTACK bar-B-que
▪️BORNHOLM SPIRITS
▪️SVANEKE BRYGHUS
SPONSORER
EL & VVS Center
SAMARBEJDSPARTENER
Bornholm Spirits
Nexø Boldklub
365 Nexø
Mtek lyd & Lys
Svaneke bryghus
Overskuddet fra billetsalget går til
OLÉ – STOP BØRNCANCER
Overskudet fra salg af øl & sodavand går til
NEXØ BOLDKLUBS UNGDOMSAFDELING

Modern Tango Quintet
2024-08-31 17:00 - 19:00 | Svanekegaarden, Skippergade 2-8, Svaneke, 3740
Lidenskabelig tango anno 2024

MTQ blev dannet i 2001, hvor markante musikere på Det Kongelige Danske Musikkonservatorium fandt sammen om deres fælles passion: Den moderne tango
Med udgivelsen af den roste debut-CD “Modern Tango Quintet/Kim Sjøgren” på Benjamin Koppels pladeselskab Cowbell Music i 2006 markerede MTQ sig som en af Nordens førende fortolkere af den moderne tango. Siden har musikkens stærke melodier og utilslørede lidenskab vakt begejstring hos publikum ved koncerter i ind- og udland.
MTQ er en fleksibel moderne kvintet, der undersøger, hvad tango-genren er for en størrelse anno 2024. Med udgangspunkt i de gamle mestre og Piazzollas vidunderlige musik, skubber de til genrens grænser, og måske knækker de dem også; og de udfordrer dagens komponister til at tage livtag med tangoens overraskende stærke væsen.
MTQ har desuden udgivet cd’en “Yo nunca he estado en Buenos Aires” (“Jeg har aldrig været i Buenos Aires”) med nykomponerede tangoer samt Piazzolla-klassikere i nye fortolkninger.
Modern Tango Quintet er:
Andreas Borregaard, akkordeon
Teresa la Cour, violin
Anne Holm-Nielsen, klaver
Mikkel Sørensen, guitar
Jesper Egelund, kontrabas
Program
Astor Piazzolla: Libertango
(1921-1992) Romance del Diablo
Verano Porteño
Escualo
Eblis Alvarez: Fra ”2 tangos para el hombre sin ojo” (2006)
(Født 1977) El tango del astronauta
Astor Piazzolla: Concierto para Quinteto
Pause
Astor Piazzolla: Tanguedia
Soledad
Kalevi Aho: Kolme Tangoa
(Født 1949)
Astor Piazzolla: Milonga del Angel
La Muerte del Angel
Ressurreccion del Angel

Sted
Svanekegaarden

Pris
Kr. 200,- inkl. billetgebyr. Unge under 25 og studerende kr. 100,-
(Fotograf Lars Krabbe)

Emil de Waal Old News
2024-09-08 15:30 - 17:30 | Svanekegaarden, Skippergade 2-8, Svaneke, 3740
Emil de Waal – Jacob Anderskov – Henriette Groth

“Vi mistede jo desværre vores elskede klarinettist og ven Elith ”Nulle” Nykjær i slutningen af 2023.
I Nulles ånd vil vi fortsætte med at spille vores fælles musik med dyb rod i tradition og samtidig stor grad af frihed, åbenhed og nyskabelse, som vi har gjort på vores fem albums sammen.
Vi skaber unikke og moderne versioner af danske og amerikanske klassikere af så forskellige danske komponister som bl.a. Sidney Bechet, Nulle, Hans Henrik Ley, Kenneth Knudsen, Fats Waller og Django Reinhardt.
Med orkesteret “Emil de Waal Old News” samler trommeslager Emil de Waal danske stjerner i en trio med: Jacob Anderskov (keyboards, accordeon) og ikke mindst nyeste skud på stammen Henriette Groth (klarinet)”

Sted
Svanekegaarden

Pris
Alm kr 160 -U.25 kr. 100 inkl billetgebyr

Bornholms Mesterskaber i drejning
2024-09-13 13:00 - 16:00 | Det Kongelige Akademi – glas- og keramikskolen, Stenbrudsvej 43, Nexø, 3730

Døssing
2024-09-15 15:30 - 17:30 | Svanekegaarden, Skippergade 2-8, Svaneke, 3740
Nordisk moderne jazz med lounge og dub

Søskendeorkestret døssing blander nordisk moderne jazz med musikalske indflydelser fra lounge og dub, og tilføjer en ekstra dimension gennem poetiske og samlende fortællinger i deres værker. Deres lyd er kendetegnet ved mødet mellem det akustiske og det elektroniske, som særligt kommer til udtryk gennem luftige blæseinstrumenter og legesyg percussion, der sættes sammen bassede synthesizers, trillende keys og taktfaste trommemaskiner.
I 2022 udgav døssing deres debutalbum all inclusive, der var en fortællerguidet, auditiv rejse gennem et hotel-inspireret univers. Albummet blev Ugens Album på P8 JAZZ med flittig rotation siden, fik flotte anmeldelser fra bl.a. GAFFA og Information og åbnede op for live-optrædener til store begivenheder som DMA JAZZ 2022, SPOT Festival, Vinterjazz og Copenhagen Jazz Festival.
I 2024 er døssing nu tilbage med mere musik – stærkere end nogensinde efter deres faste tilføjelse af Thit Helbo Møller på percussion og et nyt instrument i trompeten, spillet af Annestine Døssing. I foråret 2024 udgiver jazzorkestret to singles efterfulgt af en opsamlende EP, der kommer til at udvide deres stemme, lyd og stemningsunivers. I forlængelse af EP-udgivelsen tager døssing på turné rundt i hele Danmark i løbet af september 2024.
Når man som lytter og publikum bliver introduceret til døssing fremgår det tydeligt, at gruppen kommer med en baggrund, hvor musikken og det kreative islæt har været en dybt forankret del af livet. Det er nemlig ikke helt tilfældigt, at søskendeflokken har fået denne del med i bagagen. Som børn af folktronica-pionererne fra Sorten Muld og med store dele af deres barndom i bofællesskabet Toustrup Mark i Østjylland, kan medlemmerne siges at have fået musik, fællesskab og samskabelse ind fra barnsben. døssing opstod efter en årrække, hvor søskendeflokken hver især var optaget med andre musikalske projekter såsom Abekejser, AySay og
Total Hip Replacement, men havde lyst til at lave musik sammen. Siden 2021 har de gjort netop det, udforsket kreative idéer og tilgået skabelsen af deres musik i fælleskab – præcis lige som de gjorde i barndomshjemmet.

Sted
Svanekegaarden

Pris
Alm kr 160 – U.25 kr. 100 inkl billetgebyr

MØF 4/6 Leif Davidsen
2024-09-22 15:30 - 17:30 | Svanekegaarden, Skippergade 2-8, Svaneke, 3740
I skyggen af krigen (maj 2024)

Den tidligere efterretningsofficer Peter Bojden er flyttet til Malaga, efter han røg ud af PET pga. en metoo-sag. Her bliver han en dag opsøgt af spiontjenestens nye chef. Hun vil have ham med tilbage til København, hvor Bojdens tidligere ven og kollega Kasper Bork sidder fængslet i en skandalesag om at lække informationer til medierne. Bork står til en lang fængselsdom, og systemet ønsker i virkeligheden ikke en opklaring, men Peter Bojden indleder sin efterforskning, som både bringer ham til Berlin og Japan. Det bliver en rejse mellem oprigtige fjender og tvivlsomme venner. I skyggen af krigen er en topaktuel spændingsroman, hvor Leif Davidsen igen viser sin dybe indsigt i Putins Rusland.
I 2024 er det 40 år siden, at Davidsen debuterede med Uhellige Alliancer. ”Jeg fandt min vej, da jeg opdagede, at det var verden, der skulle levere baggrunden til mine historier,” som han selv skriver i et nyt forord til jubilæumsudgaven og tilføjer, at verden stadig er leverandør af råstof til spændende beretninger fra vor tid. Så selv om der blandt hans mere end 20 bogudgivelser også er rejseberetninger og erindringer, har den tidligere DR-journalist og Moskva-korrespondents romaner gang på gang taget udgangspunkt i vores samtids store internationale og sprængfarlige problemstillinger.
Pris og tilmelding:
Antal Arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr. For serier se beskrivelsen

Morgensang på Halleklippen
2024-10-06 10:30 - 11:30 | Halleklippen, Aarsdalevej 2, Nexø, 3730
Fælles morgensang med kor
Danmarks Lærerhøjskoles Kor fra København vil gerne invitere til morgensang på Halleklippen i Nexø søndag 6/10 2024 kl 10.30 – ca 11.30.
Koret vil synge sammen med og for jer. Medbring gerne højskolesangbogen.

På gensyng
DLH-Koret

Halloween - Efterårsferie i Nexø // Hent et gratis græskar
2024-10-12 10:00 - 2024-10-15 17:30
Nexøs vildeste græskar – Hent et gratis græskar

Hent et gratis græskar i en af Nexøs butikker – Tag dit græskar med hjem og slip fantasien løs. Vi glæder os til at se hvad du finder på. Vil du være kreativ sammen med andre så kig forbi Nexø Minigolf, som sørger for borde og masser af hygge
Alle de vilde græskar udstilles på Nexø torv fra 10-13.00 og en dygtig dommerkomité vurderer alle bidrag. Er det mon det sjoveste, det mest fjollede, det mest skræmmende eller det smukkeste, som vinder?
Vinderne offentliggøres kl. 12.30 og belønnes med Bygavekort
1. præmie: 500 kr.
2. præmie: 300 kr.
3. præmie: 150 kr.
Du kan få dit vilde græskar med hjem igen lørdag efter kl. 13.00
Program:
Lørdag -Tirsdag ► Hent et gratis græskar
Hent et gratis græskar i en af Nexøs butikker
Tag dit græskar med hjem og slip fantasien løs
Lørdag – Onsdag ► Aflever dit vilde græskar
Aflevere dit vilde græskar i butikken igen senest onsdag kl. 10.00
Onsdag ► Kåring af »Nexøs vildeste græskar«
Alle de vilde græskar udstilles på Nexø Torv kl. 10-13.00. Vinderne af
»Nexøs vildeste græskar« offentliggøres kl. 12.30 og belønnes med
Bygavekort
Øens Venner serverer græskarsuppe m/ godt brød fra Holmer
på Nexø Torv kl. 12-13.30
Liste over deltagende butikker:
Bog & Idé
Brillehûzet
Brogadesalonen
Check Point Marine
Ernas Børnebutik
Expert/Punkt1
Hundekunsten
InHouse
Kvickly
Madam Stoltz
Nexø Apotek
Nexø Herremagasin
Nexø Damemagasin
Nordvig
Sport24
Zjoos
Holmer
Nexø Minigolf

Halloween - Efterårsferie i Nexø //Aflever dit vilde græskar
2024-10-12 10:00 - 2024-10-16 10:00
Nexøs vildeste græskar – Aflever dit vilde græskar
Aflever dit vilde græskar i Hytten i Toldbodgade onsdag ml. 14-16.00

Alle de vilde græskar udstilles på Nexø torv fra 10-13.00 og en dygtig dommerkomité vurderer alle bidrag. Er det mon det sjoveste, det mest fjollede, det mest skræmmende eller det smukkeste, som vinder?
Vinderne offentliggøres kl. 12.30 og belønnes med Bygavekort
1. præmie: 500 kr.
2. præmie: 300 kr.
3. præmie: 150 kr.
Du kan få dit vilde græskar med hjem igen lørdag efter kl. 13.00
Program:
Lørdag -Tirsdag ► Hent et gratis græskar
Hent et gratis græskar i en af Nexøs butikker
Tag dit græskar med hjem og slip fantasien løs
Lørdag – Onsdag ► Aflever dit vilde græskar
Aflevere dit vilde græskar i butikken igen senest onsdag kl. 10.00
Onsdag ► Kåring af »Nexøs vildeste græskar«
Alle de vilde græskar udstilles på Nexø Torv kl. 10-13.00. Vinderne af
»Nexøs vildeste græskar« offentliggøres kl. 12.30 og belønnes med
Bygavekort
Øens Venner serverer græskarsuppe m/ godt brød fra Holmer
på Nexø Torv kl. 12-13.30
Liste over deltagende butikker:
Bog & Idé
Brillehûzet
Brogadesalonen
Check Point Marine
Ernas Børnebutik
Expert/Punkt1
Hundekunsten
InHouse
Kvickly
Madam Stoltz
Nexø Apotek
Nexø Herremagasin
Nexø Damemagasin
Nordvig
Sport24
Zjoos
Holmer
Nexø Minigolf

Halloween - Efterårsferie i Nexø // Kåring af Nexøs Vildeste Græskar
2024-10-16 10:00 - 13:00 | Nexø Torv, Torvet, Nexø, 3730, Danmark
Nexøs vildeste græskar – Kåring af Nexøs Vildeste Græskar

Alle de vilde græskar udstilles på Nexø torv fra 10-13.00 og en dygtig dommerkomité vurderer alle bidrag. Er det mon det sjoveste, det mest fjollede, det mest skræmmende eller det smukkeste, som vinder?
Vinderne offentliggøres kl. 12.30 og belønnes med Bygavekort
1. præmie: 500 kr.
2. præmie: 300 kr.
3. præmie: 150 kr.
Du kan få dit vilde græskar med hjem igen lørdag efter kl. 13.00
Program:
Lørdag -Tirsdag ► Hent et gratis græskar
Hent et gratis græskar i en af Nexøs butikker
Tag dit græskar med hjem og slip fantasien løs
Lørdag – Onsdag ► Aflever dit vilde græskar
Aflevere dit vilde græskar i butikken igen senest onsdag kl. 10.00
Onsdag ► Kåring af »Nexøs vildeste græskar«
Alle de vilde græskar udstilles på Nexø Torv kl. 10-13.00. Vinderne af
»Nexøs vildeste græskar« offentliggøres kl. 12.30 og belønnes med
Bygavekort
Øens Venner serverer græskarsuppe m/ godt brød fra Holmer
på Nexø Torv kl. 12-13.30
Liste over deltagende butikker:
Bog & Idé
Brillehûzet
Brogadesalonen
Check Point Marine
Ernas Børnebutik
Expert/Punkt1
Hundekunsten
InHouse
Kvickly
Madam Stoltz
Nexø Apotek
Nexø Herremagasin
Nexø Damemagasin
Nordvig
Sport24
Zjoos
Holmer
Nexø Minigolf

Rædselsnatten 2024 // For børn
2024-10-16 16:30 - 17:00, 2024-10-17 16:30 - 17:00, 2024-10-18 16:30 - 17:00, 2024-10-19 16:30 - 17:00 | Nexø Teater, Kirkestræde 28, Nexø, 3730
Horrorhouse – for børn

Vi åbner i år vores Horror-House – Rædselsnatten, for børnene.
Vi tænder lyset, gemmer statisterne væk og slukker for effekterne. En mindre uhyggelig karakter vil guidebørnene (og alle dem der ik’ tør det rigtigt), rundt i vores kulisser og demonstrere og fortælle om skræmmeeffekterne. Der bliver også mulighed for selv at prøve at aktivere de uhyggelige skræmmeeffekter.

OBS! Vi gør opmærksom på at alle rekvisitterne er som for de voksne. Derfor vil der være kunstigt blod, kunstige afskårne lemmer og andre måske skræmmende effekter. Derudover er kulisserne opbygget omkring et hospital, herunder operationsstuer, ligrum mm. Vi gør vores for at fortælle at det er noget vi leger, men forbered gerne dit barn lidt hjemmefra.
BILLETTER:Billetterne sælges i forsalg via Billetto.dk.Der kan også købes billetter i døren med mindre der er udsolgt.Børn skal være i følge med en betalende voksen.Billetter købes via dette link: https://llk.dk/iqoaon

Rædselsnatten - Nexøs eget Horrorhouse
2024-10-17 18:30 - 21:30, 2024-10-18 18:30 - 21:30, 2024-10-19 18:30 - 21:30 | Nexø Teater, Kirkestræde 28, Nexø, 3730
Nexø Teater inviterer endnu engang til Rædselsnatten – Nexøs eget Horrorhouse

I år er temaet i “Hospitalets Kælder”, med inspiration fra bl.a filmen “Nattevagten”
Tør du selv være nattevagten og gå igennem hospitalets efterladte og glemte kælder?
Her kan du risikere at støde på de glemte patienter, personale og andre beboere – både levende og døde. Vi udstyrer jer med en lommelygte – så I kan finde sporene efter de grufulde ting der er sket og sker i netop hospitalets kælder.
INFO OG BILLETTER:Billetterne sælges via Billetto.dk i tidsintervaller. Billetterne kan også købes i døren, her kan ventetid dog opstå.
Vi anbefaler ikke børn under 13 år pga. skræmmende effekter – men erfaring siger os det ofte er fædrene der er mest skræmte 😉 Se venligst separat event for børn.Tidspunktet er vejledende – der kan opstå minimal ventetid. Vi sender som udgangspunkt grupper der kender hinanden igennem samtidig.

Matter - House of Craft // Lagersalg
2024-10-19 14:00 - 20:00 | Matter – House of Craft, Nordre Strandvej 2, Nexø, 3730, Denmark
Gør et kunstkup til Matter – House of Crafts årlige lagersalg

Så er det snart tid til årets store lagersalg hos Matter på havnen i Nexø. Traditionen tro sælger Matter lørdag i efterårsferien ud af hele det sidste års 2. sortering, prøver, eksperimenter og udgåede ting og sager fra Oh Oak keramik og Zelmer Olsen glas. Alt er selvfølgelig håndlavet og lokalt produceret af de to kunsthåndværkere i Nexø – og til VIRKELIG gode priser.
Fra kl 10 står husets gode venner Lucy’s Bakery og Bean Buddy klar med det lækreste brød og kaffe Kl 11 åbner dørene til lagersalget.
Lagersalget er kun fysisk på dagen, og ikke online.
Kom og hjælp Matter med at få ryddet ud i sagerne!

ORM
2024-10-26 19:30 - 22:00 | Svanekegaarden, Skippergade 2-8, Svaneke, 3740
Det næste kapitel – efterårsturné 2024

BILLETSALG START 5. feb. kl. 11
ORM åbner det næste kapitel på efterårsturné i 2024
I efteråret 2024 vender ORM tilbage til de danske landeveje for endnu engang at udforske og udfordre Danmarks unikke spillesteder med deres anmelderroste progressive black metal. Alle er inviterede til starten på denne nye æra i ORMs historie.
ORMs popularitet i det danske metalmiljø kan ikke tages fejl af, og deres tidligere udgivelser, albummet ‘Ir’ fra 2019 og EP’en ’Mit Blod’ fra 2020, er blevet skamrost af anmeldere fra blandt andet Politiken, Information og GAFFA. Musikalsk bliver man blæst omkuld af ORMs omskiftelige og dragende univers, hvor mytiske fortællinger om menneske og natur går i symbiose med storslået, melodisk og samtidigt rå og direkte black metal.
Når ORM spiller live, får de danske fans mulighed for at opleve bandets tårnhøje ambitioner og uhørte grad af musikalsk kompromisløshed – hvilket de blandt andet demonstrerede på deres danmarksturné i 2022, og senest til en komplet udsolgt koncert i Koncertsalen i DR Koncerthuset, hvor de skabte en musikalsk oplevelse ud over det sædvanlige. Med sig bragte de bl.a. deres seneste dobbeltalbum ’Intet • Altet’, som har modtaget stor ros fra musikanmeldere hele vejen rundt og hele seks stjerner fra GAFFA.
Nu er bandet klar til at ramme landevejene endnu en gang, og påbegynde den næste æra af ORM:
Efter Koncertsalen er vi ivrige efter at komme ud i landet på nogle mere intime & traditionelle venues, og vende lidt tilbage til vores rødder. Vi inviterer alle publikummer til en aften fyldt med vildskab, sørgmodighed, fordybelse og forandring, og muligheden for at få et indblik i næste kapitel af ORM.
– Simon, Theis, Malthe & Adam

Sted
Svanekegaarden

Pris
260 Inkl. billetgebyr

MØF 5/6 Mathilde Walter Clark
2024-10-27 15:30 - 17:30 | Svanekegaarden, Skippergade 2-8, Svaneke, 3740
Det Blinde Øje (2023)

I efteråret 2020 sad Mathilde Walter Clark isoleret i sit hjem og så de nationale minkaflivninger på tv, men billederne stemte ikke overens med den historie der blev fortalt. Vi hørte om papir — om jura og hjemmel og om hvis skrivebord noget lå på hvornår. Men hvorfor stod vi pludselig i døde dyr til knæene? Hvem var de egentlige ofre? Hvem var de skyldige. Er der overhovedet nogen der går fri? Og hvad sker der med os, når dyrene bliver fortrængt fra vores historier? I det øjeblik man opfatter dyrene som dyr og ikke som ting ændrer historien sig fundamentalt.
Som var det en kriminalgåde følger Mathilde Walter Clark et andet spor end medierne. Sporet fører ud i verden — til gaskamrene i USA, til korruptionsbekæmpelse i Kina, og til opdagelsen af hvordan man hjemme i Danmark slanker en mink. Undervejs bliver mediedækningen og de historier vi bliver præsenteret for taget grundigt ved vingebenet. Det sidste hun ville, var at skrive en bog om mink, så ¨hun skrev en aktivistisk minkografi. En beretning om menneskets evne til at gøre sig selv til forgrund, og om hvad der sker med os, når dyrene bliver fortrængt fra vores historier.
Mathilde Walter Clark har en magistergrad i dansk og filosofi fra Roskilde Universitet og New York University og har boet og rejst mange steder i verden. I 2004 debuterede hun med romanen Thorsten Madsens Ego og har siden bevæget sig frit mellem genrer. Gennembrudsromanen Lone Star blev præmieret af Statens Kunstfond i 2018, nomineret til DRs Romanpris i 2019 og udkom i USA på Deep Vellum Publishing i 2021. i 2020 fik hun Jan Sonnergaards Mindelegat for hele sit forfatterskab. Hendes bøger og tekster er helt eller delvist oversat og udgivet i USA, Norge, Serbien. Kina, Indien og Tyskland.
Pris og tilmelding:
Antal Arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr. For serier se beskrivelsen

Ekstraordinær generalforsamling hos Øens Venner
2024-10-29 19:00 - 22:00 | Fritidshuset, Gl. Postej 27, Nexø, 3730
Øens Venner holder ekstraordinær generalforsamling
Tirsdag d. 29. oktober 2024 kl. 19.00
i lokalerne i Fritidshuset
Hent dagsorden HER

Gunde/Waidtløw Quartet
2024-10-30 19:30 - 22:00 | Svanekegaarden, Skippergade 2-8, Svaneke, 3740
Tribute to Oscar Peterson & Stan Getz

Ved denne koncertrække hylder to af vores egne store personligheder, Henrik Gunde og Claus Waidtløw, to af jazzens helt store mestre – og deres samarbejde på det fantastiske album Stan Getz and the Oscar Peterson trio fra 1958.
Tenorsaxofonisten Stan Getz og pianisten Oscar Peterson er to mastodonter og stilskabere, der begge har sat et kæmpe aftryk i jazzen.
Henrik Gunde er en af vores største hjemlige stjerner og med sit legende og virtuose spil, har han for længst manifesteret sig som en højt elsket pianist. Han er modtager af Ben Webster prisen og fast medlem af DR Bigband.
Claus Waidtløw er en af vores mest anerkendte saxofonister, med en række udgivelser bag sig, bl.a. det DMA vindende album Playhouse.
De 2 kapelmestre har et mangeårigt samarbejde bag sig, de kender hinanden ud og ind og når de mødes, får musikken og kreativiteten frie rammer. Med sig har de stor groovende Daniel Franck på bas og velswingende Janus Templeton på trommer.
Glæd dig til en jazzaften fuld af spilleglæde, swing og virtuositet.
Line up
Henrik Gunde – klaver
Claus Waidtløw – tenorsaxofon
Daniel Franck – bas
Janus Templeton – trommer

Sted
Svanekegaarden

Pris
Alm kr 180 -U.25 kr. 100 inkl billetgebyr

Medlemsmiddag i Øens Venner
2024-10-31 18:00 - 23:00 | Fritidshuset, Gl. Postej 27, Nexø, 3730
Klik for større billede

Nanna Rashid
2024-11-10 15:30 - 17:30 | Svanekegaarden, Skippergade 2-8, Svaneke, 3740
Årets Nye Jazznavn 2023

“Årets Nye Jazznavn har det seneste år været et dominerende samtaleemne på den danske jazzscene, og med flotte anmeldelser både nationalt og internationalt understreges kunstnerens imponerende kunstneriske dybde, personlighed og modenhed. Vinderen præsenterer et enkelt, ukrukket og stærkt udtryk, hvor musikken skærer ind til benet uden overflødige toner. Med klassisk jazzlyd og kraftfulde blues-elementer leverer årets nye jazznavn en meget overbevisende debut.”
Sådan udtaler DMA Jazz-akademiet om det danske stjerneskud Nana Rashid, som netop har vundet prisen for Årets Nye Jazznavn ved DMA Jazz. Til prisuddelingen var sangerinden også nomineret til Årets Vokaljazzudgivelse og leverede desuden en solid live-performance med et potpourri af numre fra debutalbummet “Music For Betty” (2023).
Med et nyt take på det klassiske jazzgreb synger Rashid sig ind i samtidens dilemmaer i et på én gang intenst og beroligende univers. Sangene er fulde af nattetimernes melankoli og eftertænksomhed, og musikken fremføres med en rå oprigtighed i historier om at høre til og finde sin plads i verden. Lyden af Nana Rashid skiller sig ud på den danske jazzscene med en uortodoks vinderkombination af intens Nina Simone-arv omgivet af en sval nordisk tone.
Anmeldere har beskrevet hende som et bevis på, at der stadig kan findes store og uopdagede talenter i jazzen – en sanger med en sjælden stemme og med en tilgang til musikken, der er både nøgen, sårbar og stærk.
Nana Rashid udtaler selv, at “Music For Betty” er en metafor for og en hyldest til de menneskelige sårbare sider. Der hvor det levede liv og den uundgåelige smerte kan mærkes. Det sted, hvor musikken for hende kommer fra, og som er den understrøm, der forbinder os og skaber nærhed og intimitet.
“Music For Betty” har høstet stor ros med 5-stjernede anmeldelser både fra Politiken og Gaffa, som Ugens album på P8 og med 2 nomineringer til DMA Jazz. Det var blandt månedens bedste album hos det store britiske magasin Jazzwise og prydede herhjemme forsiden af Jazz Special.
Live kommer Nana Rashid med en trio bestående af klaver, bas og trommer.

Sted
Svanekegaarden

Pris
Pris Kr. 190 samt u/25 kr. 100 Inkl. Billetgebyr

Anders Koppel & Henrik Dam Thomsen
2024-11-16 15:30 - 17:30 | Svanekegaarden, Skippergade 2-8, Svaneke, 3740
Intenst sammenspil og landskaber af skønhed

Anders Koppel, komponist og legendarisk Hammondorganist med en fortid i Savage Rose og Bazaar. Har indspillet CDer med bl.a. Miroslav Vituos, Brian Blade, Kenny Werner og sønnen Benjamin Koppel, med hvem han har haft et mangeårigt samarbejde. Har komponeret mere end 150 partiturer for klassiske musikere, der bliver spillet over hele verden, og som i stort tal er indspillet med international succes.
Henrik Dam Thomsen, solocellist i DR Symfoniorkesteret og en af vore absolut førende cellister. Har indspillet en lang række solo- og kammermusik CDer for selskaber som Chandos og Dacapo. I cross- over genren har han samarbejdet med musikere som Benjamin Koppel, Julian Lage, Kenny Werner og Carsten Dahl og er desuden kendt fra filmmusik til bl.a. Lars von Triers film.
Makkerskabet mellem Henrik Dam Thomsen og Anders Koppel strækker sig over 25 år og har omfattet utallige projekter, bl.a. Koppels musik til cross-over ensemblet Mad Cows Sing og tilCopenhagen Cello Quartet, operaen Rebus, filmmusik, koncerter og pladeindspilninger.
For fire år siden virkeliggjorde de to venner en gammel, fælles drøm: at spille duo med den unikke sammensætning af cello og Hammondorgel. Den helt originale og smukke klang, som de to musikere fremmaner, fylder rummet med en helt særlig og anderledes skønhed. Deres individuelle virtuositet bliver forløst i inspirerede klange, smukke melodier og swingende rytmer, både i den intime samtale og i større symfoniske fortællinger.
Repertoiret består hovedsagligt af originale kompositioner af Anders Koppel, men rummer også friere passager, der fanger selve øjeblikkets nærvær. Publikum oplever på deres mange koncerter et intenst sammenspil og landskaber af skønhed fremført på to populære instrumenter, cello og orgel, af to musikere, der begge synger på deres instrument.
I 2020 udkom deres debut CD ”Still Life” på Dacapo og fik fremragende anmeldelser i ind- og udland, og til november går de to musikere atter i studiet for at indspille deres næste CD med al den musik, de har udviklet under corona-nedlukningen.
Publikum vil opleve intens rytmik og et melodisk landskab fremført af to musikere, der begge nærmest synger på deres instrument i et enestående og oprindeligt samspil.

Sted
Svanekegaarden

Pris
Alm kr 200 -U.25 kr. 100 inkl billetgebyr

MØF 6/6 Anne Lise Marstrand Jørgensen
2024-11-24 15:30 - 17:30 | Svanekegaarden, Skippergade 2-8, Svaneke, 3740
Natten Åbner Sig Som En Port (2023)

Det Nye Testamente gendigtet som roman: Historien begynder med to fødsler omgærdet af mystik og slutter med en brændende vision for menneskelivet. Vi følger Johannes, der kaldes Døberen, og oplever festen, hvor hans hoved bliver serveret på et fad. Vi går blandt de mænd og kvinder, der lyttede til Jesus, en fattig tømrer fra en ubetydelig provins, og vi oplever begivenhederne sammen med dem – de hengivne, de nysgerrige, de søgende, de skeptiske og de vrede. Det er frugtbarhedens tid, natten åbner sig som en port. En beretning præget af ægthed og af selve den undren, Jesus og Kristus til stadighed må vække.
Anne Lise Marstrand Jørgensen er cand.mag. i litteraturvidenskab. Hun debuterede som forfatter i 1998 med digtsamlingen Vandring inden Ophør. Siden har hun udgivet flere digtsamlinger og romaner – herunder især de to meget populære bøger om den tyske nonne, læge og komponist Hildegard af Bingen. Hun har bl.a. arbejdet som anmelder for Berlingske Tidende. I perioden 2014-2016 var Anne Lise Marstrand-Jørgensen desuden formand for Statens Kunstfonds Litteraturudvalg.
Anne Lise Marstrand-Jørgensens digtning kredser omkring universelle temaer som fødsel og død, kærlighed og forholdet mellem mennesker.
Derudover er hun aktiv samfundsdebattør og stærkt kritisk overfor Danmarks flygtninge- og udenrigspolitik. Hun er aktiv i netværket Venligboerne.
Pris og tilmelding:
Antal Arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr. For serier se beskrivelsen

Bornholms Julemarked
2024-11-29 - 2024-12-22 | Nexø havn, Sdr Hammer 2D, nexø, 3730

Julehygge i Nexø
2024-11-29 15:00 - 19:00
Velkommen til Julebyen Nexø.
Fredag d. 29.11. starter julen for alvor i Nexø når Bornholms Julemarked officielt åbner og Nexø Borgerforening tænder det smukke juletræ på Torvet med hjælp fra alle byens borgere.Glæd jer til en dag tætpakket med julehygge og julevarme i Hjerternes By.ProgramVi inviterer til en hyggelig eftermiddag og aften fyldt med julestemning, traditioner og festlige oplevelser. Tag familien med og vær med til at fejre starten på julesæsonen!
Program:15.00: Bornholms Julemarked åbnes officielt med tale ved Pernille Bülow
15.00-17.00: Knallertnisserne spreder julestemning rundt i byen
15.40-15.55: SFO-nisserne går fra havnen til torvet – kom og vink til dem!16.00: Juletræet tændes og Nexø Borgerforening sørger for brandbiler med julemænd, Fællessang om træet og uddeling af julegodter til børnene17.00: Årets juleudstilling med smukke juleborde præsenteres hos Matter – House of Craft og der bydes på gløgg og juleknas – den perfekte afslutning på en festlig dag
Hvornår: 29.11. kl. 15-18.00Hvor: Nexø By og Havn
Vi glæder os til at se jer til en magisk dag med masser af julestemning!

Asmussen – Rehling
2024-11-30 17:00 - 19:00 | Svanekegaarden, Skippergade 2-8, Svaneke, 3740
Alma Mahler, Carl Nielsen, Per Nørgård, Benjamin Britten, Manuel de Falla

Et relativt nyt samarbejde i dansk musikliv tog sin begyndelse, da den lyrisk-dramatiske sopran Signe Asmussen og harpenisten Tine Rehling gik sammen om at fortolke musik af Alma Mahler, Carl Nielsen, Per Nørgård, Benjamin Britten, Manuel de Falla m. fl.
ENDELIGT PROGRAM FØLGER
Signe Asmussen:
Siden debutkoncerten fra Det Kongelige Danske Musikkonservatorium med anmeldelser, der udråbte hende til ”en sanger med ekstraordinære muligheder” og en ”vokal intimforfører”, har Signe slået sit navn fast som én af sin generations mest alsidige og karismatiske sangerinder; en musikalsk kamæleon, som uden problemer boltrer sig i snart sagt alle genrer.
Hun optræder som solist med landets orkestre, og hendes store interesse for kammermusik og den nye kompositionsmusik har ført til utallige CD-indspilninger og tæt koncertsamarbejde med ensembler som Esbjerg Ensemble, Ensemble Storstrøm, Athelas Sinfonietta, Figura, Scenatet og Theatre of Voices, med hvem hun har uropført adskillige nye værker og musikdramatiske produktioner.
Publikumstække og et åbenlyst skuespiltalent har ført til engagementer på Det Kongelige Teater, Den Jyske Opera og som fast medlem af “GuidOpera” og ”Operettekompagniet”, hvor hun har haft stor succes i hovedpartierne i “Madama Butterfly”, “Barberen i Sevilla”, “Tosca”, “Den Glade Enke” og “Flagermusen”. Derudover turnerer hun sammen med sin cubanske mand, sangeren Ernesto Manuitt Hernández med latin-jazz ensemblet ”The Latin Clásico” i et crossover-program bestående af nordiske sange, viser, arier, jazz-standards sammen med de mest elskede, sydamerikanske boleros og son montunos.
Signes favoritdisciplinen har dog altid været lied’en, som bringer hende tæt på publikum, og hendes utrættelige indsats for lied’ens udbredelse indbragte hende i 2009 den prestigefyldte Aksel Schiøtz-pris. I 2014 blev hun desuden belønnet med Dansk Komponistforenings Musikerpris.
Tine Rehling:
”….Tyve minutter taget ud af evigheden og fyldt med forunderlighed var Rehlings og hendes medmusikeres bidrag. Tak for det!” Sådan skrev Thomas Michelsen i Politiken i 2007 efter Per Nørgårds 75-års fødselsdagskoncert i Tivolis Koncertsal.
Tine Rehling slog tidligt sit navn fast og optræder jævnligt som solist og kammermusiker i ind- og udland og har været solist med en række af de danske symfoniorkestre. Som kammermusiker har hun bl. a. et fast samarbejde med solofløjtenist i DR Symfoniorkestret, Ulla Miilmann.
Desuden optræder hun jævnligt med saxofonisten Benjamin Koppel, guitaristen Mikkel Nordsø og Ole Theill, indiske tablas. Sammen med sidstnævnte to musikere fra den rytmiske verden spiller hun musik inspireret af Flamenco’en, arabisk, afrikansk og indisk klassisk musik.
Tine arbejder til stadighed for at udvide repertoiret for harpe i samarbejder med flere danske komponister. Hun har siden 2002 haft et særligt tæt samarbejde med Per Nørgård, som har skrevet og dedikeret adskillige soloværker til hende, bl. a harpekoncerten ”Gennem Torne”.
I 2006 udgav hun en samlet indspilning af Per Nørgårds musik for harpe solo, solokoncerter og kammermusik i samarbejde med Esbjerg Ensemble. CD’en blev samme år udnævnt til månedens CD på det engelske internet-magasin Musicweb International med ordene ”En fremragende CD, superbt spillet.” Desuden har hun turneret med Per Nørgårds soloharpeværker og harpekoncerter i bl. a. Sverige, Estland, Rusland, Polen, Irland og på Hawaii.

Sted
Svanekegaarden

Pris
Alm kr 200 -U.25 kr. 100 inkl billetgebyr
